शादी के 15 साल बाद किया अलग होने का फैसला, 2 साल से चल रही थी अनबन
TV Actors Barkha Bisht Indranil Sengupta Divorced. एक्ट्रेस बरखा बिष्ट और एक्टर इंद्रनील सेनगुप्ता का तलाक हो रहाहै। 15 साल की शादी के बाद कपल ने अब अलग होने का इरादा कर लिया है। गुरुवार को इंद्रनील और बरखा ने अपने तलाक की खबरों की पुष्टि कर दी है।
एक्ट्रेस बरखा बिष्ट और एक्टर इंद्रनील सेनगुप्ता का तलाक होने जा रहा है। 15 साल की शादी के बाद कपल ने अब अलग होने का इरादा कर लिया है। गुरुवार को बरखा ने अपने तलाक की खबरों की पुष्टि कर दी। मीडिया से बातचीत के दौरान बरखा ने इस कदम को जिंदगी का सबसे कठिन फैसला बताया है। हालांकि, अभी तक इंद्रनील ने तलाक पर बात नहीं की है।
मैं सिंगल मदर हूं, मेरे लिए मेरी बेटी बेहद जरूरी है-बरखा
ईटाइम्स को दिए इंटरव्यू में बरखा ने कहा- ‘हां हमारा तलाक जल्द ही हो जाना चाहिए। इंद्रनील के साथ अपने तलाक की पुष्टि करते हुए बरखा ने कहा- ‘मैं एक सिंगल मदर हूं और मेरे लिए मेरी बेटी सबसे ज्यादा जरूरी है। मैं OTT पर दिलचस्प प्रोजेक्ट कर रही हूं। मैं टीवी और फिल्मों में भी अच्छे प्रोजेक्ट्स भी करने के लिए तैयार हूं।’
2021 से चल रहीं थी कपल के अलग होने की खबरें
पिछले साल हिंदुस्तान टाइम्स को दिए इंटरव्यू में इंद्रनील ने अपने और बरखा के अलग होने की खबरों के बारे में बात की थी। उन्होंने कहा था- ‘सबसे पहले मैं अपनी पर्सनल लाइफ पर कमेंट नहीं करना चाहूंगा। उन्होंने आगे कहा- ‘मैं बहुत ही पर्सनल किस्म का इंसान हूं, अपनी लाइफ को बहुत प्राइवेट रखता हूं। मैंने कभी लोगों को जवाब देने, समझाने के बारे में नहीं सोचा। यह उनके किसी काम का नहीं है। इंद्रनील ने इस तरह की खबरों पर बात करने से इनकार कर दिया।’
साल 2021 से ही कपल के अलग होने की खबरें सामने आ रही थीं। इसके अलावा ये भी कहा जा रहा था कि इंद्रनील बंगाली एक्ट्रेस ईशा साहा को डेट कर रहे हैं। वहीं बरखा टीवी एक्टर आशीष शर्मा के साथ कथित तौर से रिलेशनशिप में हैं। हालांकि दोनों में से किसी ने भी अपने रिश्तों के बारे में बात नहीं की है।
टीवी शो के दौरान हुआ था प्यार, 2008 में की शादी
बरखा और इंद्रनील साल की मुलाकात 2006 में आए टीवी शो ‘प्यार के दो नाम: एक राधा एक श्याम’ के सेट हुई थी। शूटिंग के दौरान दोनों को प्यार हो गया।
2007 में कपल फेमस डांस रियलिटी शो ‘नच बलिए 3’ में बतौर कंटेस्टेंट नजर आया था। 2008 में कपल ने शादी की। 3 साल बाद 2011 में इंद्रनील और बरखा ने एक बेटी के पेरेंट्स बने, जिसका नाम मीरा सेनगुप्ता है।